《送刘庆良还重庆》
宋代·邓林

八月秋风吹客槎，遥从锦水到京华。闲游上界神仙府，回访瀛州宰相家。

金缕歌残人已醉，重阳节近菊初花。明朝又向都门别，相望相思天一涯。

作者简介：宋福州福清人，字楚材。孝宗淳熙五年进士。授泰和簿。与辛弃疾、周必大、陈傅良、戴溪、朱熹、吕祖谦等为友。曾三上书于朝，讥切朝政。时朝议欲授以中都干官，或沮之，改石城丞。有《虚斋文集》。